b"\n_START_ARTICLE_\nFotografia de carrer\n_START_PARAGRAPH_\nLa fotografia de carrer\xc2\xa0\xc3\xa9s la fotografia protagonitzada per la condici\xc3\xb3 humana en llocs p\xc3\xbablics.\xc2\xa0No requereix la pres\xc3\xa8ncia d'un carrer ni d'un entorn urb\xc3\xa0.  Encara que les persones en general s\xc3\xb3n els principals subjectes en aquest marc fotogr\xc3\xa0fic, l'abs\xc3\xa8ncia de persones, la seva petjada, o elements propis d'entorns urbans amb car\xc3\xa0cter est\xc3\xa8tic o de den\xc3\xbancia apareixen tamb\xc3\xa9 en m\xc3\xbaltiples ocasions._NEWLINE_Composici\xc3\xb3 i oportunitat s\xc3\xb3n els aspectes clau d'aquest g\xc3\xa8nere. L'objectiu fonamental de la fotografia de carrer \xc3\xa9s la creaci\xc3\xb3 d'imatges en un moment clau o decisiu. La fotografia de carrer es pot centrar en mostrar emocions, aix\xc3\xad com en el registre de la hist\xc3\xb2ria des de baix des d'un punt de vista emocional.\xc2\xa0_NEWLINE_La major part del que es considera, estil\xc3\xadsticament i subjectivament, com fotografia de carrer per antonom\xc3\xa0sia, es va fer en l'\xc3\xa8poca que abasta des de final del segle XIX fins a finals de 1970; un per\xc3\xadode que va veure l'aparici\xc3\xb3 de c\xc3\xa0meres lleugerers que van permetre la fotografia espont\xc3\xa0nia en llocs p\xc3\xbablics."